लेकिन शहर में निर्माण संबंधी नियमों में अब भी खास बदलाव नहीं आया है. बहुमंजिली इमारतों के निर्माण के लिए कई तरह की शर्तों का पालन करना पड़ता है, जिसमें फायर ब्रिगेड समेत कोई दर्जनभर विभागों से मंजूरी लेनी पड़ती है. आगरा में अग्निशमन विभाग के पास पांच मंजिल से ऊंची इमारतों में आग को बुझाने के लिए कोई इंतजाम नहीं है. आगरा के वरिष्ठ पुलिस अधीक्षक सुभाष दुबे का कहना है, ''नगर में फायर हाइड्रेंट न के बराबर रह गए हैं जिसके कारण अग्निशमन विभाग की दमकलों को कई घटनाओं के समय पानी की किल्लत का सामना करना पड़ा है.” हालांकि दूसरे शहरों की तरह यहां भी फ्लोर एरिया रेशो (एफएआर) की व्यवस्था है. इस वजह से ज्यादातर रिहाइशी इमारतें पांच मंजिल से ऊपर नहीं पहुंच पातीं.